CELEX: 51999PC0086
Language: el
Date: 1999-02-25
Title: Πρόταση κανονισμού (ΕΚ) του Συμβουλίου που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (εξέδρες γεώτρησης)

Avis juridique important

|

51999PC0086

Πρόταση κανονισμού (ΕΚ) του Συμβουλίου που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (εξέδρες γεώτρησης)  /* COM/99/0086 τελικό */  

Πρόταση ΚΑΝΟΝIΣΜΟΥ (ΕΚ) ΤΟΥ ΣΥΜΒΟΥΛIΟΥ που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (εξέδρες γεώτρησης) (υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ Κατά το τελευταίο τρίμηνο του 1998 η Επιτροπή, επικουρούμενη από το τμήμα δασμολογικών οικονομικών θεμάτων της επιτροπής του Τελωνειακού Κώδικα, προέβη στην εξέταση αιτημάτων που υποβλήθηκαν σ' αυτήν από τα Κράτη Μέλη για αναστολή των δασμών του ΚΔ για τα προϊόντα που προορίζονται να ενσωματωθούν στις σταθερές εξέδρες γεώτρησης ή εκμετάλλευσης, της διάκρισης ex 8430 49, που εγκαθίστανται εκτός των χωρικών υδάτων των κρατών μελών. Η διάρκεια του προτεινόμενου μέτρου δεν ορίζεται, εφόσον αντικείμενό της είναι η τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, του οποίου η διάρκεια ισχύος επίσης δεν ορίζεται.Πρόταση ΚΑΝΟΝIΣΜΟΥ (ΕΚ) ΤΟΥ ΣΥΜΒΟΥΛIΟΥ που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (εξέδρες γεώτρησης)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1) όπως τροποποιήθηκε τελευταία από τον κανονισμό (ΕΚ) αριθ. 2261/98 της Επιτροπής, της 26ης Οκτωβρίου 1998 (2), αναστέλλει την είσπραξη των τελωνειακών δασμών όσον αφορά: α) τα προϊόντα που προορίζονται να ενσωματωθούν στις εξέδρες γεώτρησης ή εκμετάλλευσης: 1) τις σταθερές της διάκρισης ex 8430 49 που εγκαθίστανται στα χωρικά ύδατα των κρατών μελών, 2) τις πλωτές ή βυθιζόμενες της διάκρισης 8905 20, με σκοπό την κατασκευή, επισκευή, συντήρηση ή μεταποίηση τους καθώς και τα προϊόντα που προορίζονται για τον εξοπλισμό αυτών των εξεδρών* β) τους σωλήνες κάθε είδους, καλώδια και τα μέρη σύνδεσής τους, που συνδέουν τις εξέδρες γεώτρησης ή εκμετάλλευσης με την ξηρά,(1)  ΕΕ L 256, της 7.9.1987, σ. 1.(2)  ΕΕ L 292, της 30.10.1998, σ. 1. ότι είναι προς όφελος της Κοινότητας να επεκτείνει την αναστολή των τελωνειακών δασμών στα προϊόντα που προορίζονται να συνδεθούν με σταθερές εξέδρες γεώτρησης ή εκμετάλλευσης, της διάκρισης ex 8430 49, που εγκαθίστανται εκτός των χωρικών υδάτων των κρατών μελών, για να ληφθεί υπόψη η τεχνολογική εξέλιξη, να απλοποιηθούν οι τελωνειακές διαδικασίες και να βελτιωθεί η ανταγωνιστικότητα των ευρωπαϊκών επιχειρήσεων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στις προκαταρκτικές διατάξεις του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, στις ειδικές διατάξεις, στο σημείο Α.2.α)1), οι λέξεις "τις σταθερές της διάκρισης ex 8430 49 που εγκαθίστανται στα χωρικά ύδατα των κρατών μελών," αντικαθίστανται από "τις σταθερές της διάκρισης ex 8430 49 που εγκαθίστανται εντός ή εκτός των χωρικών υδάτων των Κρατών Μελών. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Έγινε στις Βρυξέλλες, στις   Για το Συμβούλιο Ο Πρόεδρος ΔΗΜΟΣΙΟΝΟΜΙΚΟ ΔΕΛΤΙΟ 1.  ΤΙΤΛΟΣ ΤΗΣ ΕΝΕΡΓΕΙΑΣ Πρότασης κανονισμού (ΕΚ) του Συμβουλίου που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (εξέδρες γεώτρησης). 2.  ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ Κεφάλαιο 12 άρθρο 120. 3.  ΝΟΜΙΚΗ ΒΑΣΗ Άρθρο 28 της συνθήκης ΕΚ. 4.  ΠΕΡΙΓΡΑΦΗ ΤΗΣ ΕΝΕΡΓΕΙΑΣ Αναστολή των δασμών του ΚΔ για τα προϊόντα που προορίζονται να συνδεθούν με σταθερές εξέδρες γεώτρησης ή εκμετάλλευσης, της διάκρισης ex 8430 49, που εγκαθίστανται εκτός των χωρικών υδάτων των κρατών μελών. 7.  ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Για το προσεχές έτος, σύμφωνα με τις πληροφορίες που έδωσαν τα κράτη μέλη, οι συνέπειες στον προϋπολογισμό από την προτεινόμενη ενέργεια μπορούν να εκτιμηθούν σε απώλεια ιδίων πόρων περίπου 900 000 EUR. 8.  ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ Ο έλεγχος του ειδικού προορισμού των εξεταζόμενων προϊόντων θα πραγματοποιηθεί σύμφωνα με τα άρθρα 291 έως 304 του κανονισμού της Επιτροπής (ΕΟΚ) αριθ. 2454/93 της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα.